Morušovníky sú na našom území obľúbené hlavne kvôli chutným plodom, ktoré sa niekedy označujú jednoducho ako moruše. Jedná sa o plodstvo nažiek uzatvorených do zdužnatelého okvetia, ktoré sú zhruba 4 centimetre dlhé. Ak sa morušovníku na záhrade dobre darí, môže sa na ňom počas jedného roka urodiť až 100 kilogramov bobúľ. Dozrievajú pritom v júni alebo júli a môžu mať bielu, červenú alebo až tmavo fialovú farbu.